CELEX: 22009D0099
Language: hu
Date: 2009-09-25 00:00:00
Title: Az EGT Vegyes Bizottság 99/2009 határozata ( 2009. szeptember 25. ) az EGT-megállapodás XIII. mellékletének (Közlekedés) módosításáról

19.11.2009   
            
            
               HU
            
            
               Az Európai Unió Hivatalos Lapja
            
            
               L 304/14
            
         
      AZ EGT VEGYES BIZOTTSÁG 99/2009 HATÁROZATA
   
   (2009. szeptember 25.)
   az EGT-megállapodás XIII. mellékletének (Közlekedés) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XIII. mellékletét a 2009. július 3-i 85/2009 EGT vegyes bizottsági határozat (1) módosította.
            
         
               (2)
            
            
               A 2009. május 29-i 69/2009 EGT vegyes bizottsági határozat (2) belefoglalta a megállapodásba a 300/2008/EK európai parlamenti és tanácsi rendeletet (3) és a megállapodást illetően hatályon kívül helyezte a 2320/2002/EK európai parlamenti és tanácsi rendeletet (4).
            
         
               (3)
            
            
               A 2320/2002/EK rendeletet a megállapodás keretében addig a napig kell továbbra is alkalmazni, amelyen az EGT Vegyes Bizottságnak a 300/2008/EK rendelet alkalmazhatóságához szükséges intézkedéseket a megállapodásba belefoglaló határozatai közül az utolsó hatályba lép.
            
         
               (4)
            
            
               A 2320/2002/EK rendeletet ezért megfelelő kiigazítással újra bele kell foglalni a megállapodásba.
            
         
               (5)
            
            
               A 2320/2002/EK rendelet a megállapodást illetően azon a napon veszti hatályát, amelyen az EGT Vegyes Bizottságnak a 300/2008/EK rendelet alkalmazhatóságához szükséges intézkedéseket a megállapodásba belefoglaló határozatai közül az utolsó hatályba lép.
            
         
               (6)
            
            
               A 300/2008/EK rendeletre tekintettel a szöveg kiigazítással egészül ki a Nemzetközi Polgári Repülési Szervezettel kötendő, ellenőrzésekről szóló egyetértési nyilatkozathoz kapcsolódóan,
            
         A KÖVETKEZŐKÉPPEN HATÁROZOTT:
   1. cikk
   A megállapodás XIII. melléklete a következőképpen módosul:
   
               1.
            
            
               A 66h. pont (300/2008/EK európai parlamenti és tanácsi rendelet) szövege a következőképpen módosul:
               
                           i.
                        
                        
                           a b), c) és d) kiigazítás jelölése c)-re, d)-re és e)-re változik;
                        
                     
                           ii.
                        
                        
                           a melléklet az a) kiigazítást követően a következő kiigazítással egészül ki:
                           
                                       „b)
                                    
                                    
                                       A 8. cikk nem alkalmazandó az EFTA-államokra.
                                       Amennyiben a Bizottság a 8. cikk alapján a Nemzetközi Polgári Repülési Szervezettel (ICAO) ellenőrzésekre vonatkozóan egyetértési nyilatkozatot köt, az EFTA-államok törekedni fognak arra, hogy a Nemzetközi Polgári Repülési Szervezettel (ICAO) a Bizottságénak megfelelő egyetértési nyilatkozatot kössenek.”
                                    
                                 
                     
         
               2.
            
            
               A melléklet a 66ha. pontot (272/2009/EK bizottsági rendelet) követően a következő ponttal egészül ki:
               
                           „66hb.
                        
                        
                           
                              32002 R 2320: az Európai Parlament és a Tanács 2002. december 16-i 2320/2002/EK rendelete a polgári légiközlekedés biztonsága területén közös szabályok létrehozásáról (HL L 355., 2002.12.30., 1. o.), az alábbi módosítással:
                           
                                       —
                                    
                                    
                                       
                                          32004 R 0849: az Európai Parlament és a Tanács 2004. április 29-i 849/2004/EK rendelete (HL L 158., 2004.4.30., 1. o.), helyesbítve a HL L 229., 2004.6.29., 3. o. által.
                                       A rendelet rendelkezéseit e megállapodás alkalmazásában a következő kiigazításokkal kell értelmezni:
                                       
                                                   a)
                                                
                                                
                                                   Az e rendeletben megállapított intézkedések nem alkalmazandók a belföldi légi szolgáltatásokra az Izland felségterületén lévő repülőtereken.
                                                
                                             
                                                   b)
                                                
                                                
                                                   A rendeletben meghatározott intézkedések nem alkalmazandók Liechtenstein felségterületén a meglévő polgári légiközlekedési infrastruktúrára.
                                                
                                             
                                                   c)
                                                
                                                
                                                   Ez a rendelet addig a napig alkalmazandó, amelyen az EGT Vegyes Bizottságnak a 300/2008/EK rendelet alkalmazhatóságához szükséges intézkedéseket a megállapodásba belefoglaló határozatai közül az utolsó hatályba lép.”
                                                
                                             
                                 
                     
         
               3.
            
            
               A 66hb. pont (2320/2002/EK európai parlamenti és tanácsi rendelet) szövegét el kell hagyni attól a naptól kezdődően, amelyen az EGT Vegyes Bizottságnak a 300/2008/EK rendelet alkalmazhatóságához szükséges intézkedéseket a megállapodásba belefoglaló határozatai közül az utolsó hatályba lép.
            
         2. cikk
   Ez a határozat 2009. szeptember 26-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (5), vagy a 2009. május 29-i 69/2009 EGT vegyes bizottsági határozat hatálybalépésének napján, attól függően, melyik a későbbi időpont.
   3. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2009. szeptember 25-én.
      
         
            az EGT Vegyes Bizottság részéről
         
         
            az elnök
         
         Oda Helen SLETNES
         
      
   
   
      (1)  HL L 277., 2009.10.22., 37. o.
   
      (2)  HL L 232., 2009.9.3., 25. o.
   
      (3)  HL L 97., 2008.4.9., 72. o.
   
      (4)  HL L 355., 2002.12.30., 1. o.
   
      (5)  Alkotmányos követelmények fennállását nem jelezték.